Id-direttur Bulgaru tal-films Javor Gardev, popolarissimu u rebbieħ ta' diversi premji, għadu kemm temm xogħolu hawn Malta, fejn kien qed jaħdem fuq il-film Russu 'Icaria'. Dan huwa film tal-fantaxjenza, li jseħħ fl-2027, meta d-dinja għamlet progressi kbar fil-ġenetika u l-mewt saret impossibbli. L-imħuħ wara dan il-film inġibdu lejn Malta grazzi għall-faċilitajiet uniċi tal-Film Studios fil-Kalkara. Iżda wara diskussjonijiet mal-Malta Film Commission, inġibdu xejni f'postijiet oħra madwar Malta u Għawdex. Effetti speċjali nġibdu fl-istudios għall-effetti tal-ilma. Kienu ħaddiema Maltin li bnew xeni futuristiċi, fuq l-istruzzjonijiet ta' esperti fid-disinn. Minbarra Javor Gardev, li rebaħ it-titlu tal-aqwa direttur fl-2008 waqt il-Moscow International Film Festival, ġew f'Malta atturi rinomati Russi u l-band Ingliża The Tiger Lillies, li ġibdu filmati li se jakkumpanjaw mużika għall-film hawn Malta.